****
**Republika e Kosovës**

**Republika Kosova-Republic of Kosovo**

**Qeveria - Vlada - Government**

*Zyra e Kryeministrit- Kancelarija Premijera-Office of the Prime Minister*

*Sekretari i Përgjitshëm-Generalni Sekretar- Secretary General*

Në bazë të nenit 15 dhe nenit 17 të ligjit nr. 03/L-087 për Ndërmarrjet Publike (NP), i ndryshuar dhe plotësuar me Ligjin Nr. 04/L-111 dhe Ligjin Nr. 05/L-009 (në tekstin e mëtejmë **“Ligji për NP”** ), si dhe Ligji Nr. 08/L-159 për Ratifikimin e Marrëveshjes Kompakt të Sfidave të Mijëvjeçarit dhe Marrëveshjes për Zbatimin e Programit ndërmjet Republikës së Kosovës dhe Shteteve të Bashkuara të Amerikës përfaqësuar nga Korporata e Sfidave të Mijëvjçarit (ang. “MCC”), për ta lehtësuar zbatimin e Programit të Kompaktit (“Kompakt”) (Gazeta Zyrtare Nr. 22 / 11 gusht 2022) si dhe Letrës së Implementuese të MCC-së (LI) të datës 25 shtator 2024 për pranueshmërinë, përzgjedhjen dhe shpërblimin e Bordit të Drejtorëve të NP qendrore Subjekti Shumëfunksional për Ruajtjen e Energjisë (MFES) / "KRE" ("Bordi"), (në tekstin e mëtejmë **"Programi Kompakt i MCC-së"** ) dhe në përputhje me Rregullat për Identifikimin e Kandidatëve për Drejtorët e Bordit të NP-së Qendrore “Korporata për Ruajtjen e Energjisë - KRE” Sekretari i Përgjithshëm i Zyrës së Kryeministrit shpallë këtë:

**Konkurs Publik**

**për**

**Katër (4) pozita të Drejtorëve të Bordit të Ndërmarrjes Publike Qendrore (NP)**

**“Korporata për Ruajtjen e Energjisë - KRE”**

Të gjithë aplikantët për pozitën në Bordin e Drejtorëve (BD) të NP Qendrore “KRE” do të jenë udhëheqës/menaxherë të lartë bazuar në përvojën e mëparshme të dokumentuar dhe do të kenë ekspertizën funksionale në vijim, si shtesë mbi përvojën në menaxhment të lartë dhe udhëheqje:

**KRE**

1. Ekspert Financiar (1 pozitë)
2. Ekspert Ligjor (1 pozitë)
3. Ekspert i Sistemit Elektroenergjetik (1 pozitë)
4. Ekspert i Administrimit të Biznesit (1 pozitë)

**Përgjegjësitë e përgjithshme të Bordit të Drejtorëve**

Si Drejtor të Bordit të NP-së qendrore “KRE”, kandidatët e përzgjedhur do t’i kenë këto përgjegjësi të përgjithshme:

* Përcaktimi i politikave qeverisëse të KRE dhe përshtatja e një statuti në përputhje me politikat e Qeverisë së Kosovës, rregulloret që qeverisin NP-të dhe kërkesat e tjera të ndërlidhura;
* Emërimi i Kryeshefit Ekzekutiv për të drejtuar biznesin e KRE;
* Krijimi i planit fillestar të Biznesit dhe rishikimi dhe miratimi i Planit Vjetor të Biznesit;
* Monitorimi i rregullt i nivelit të lartë të operimeve të përgjithshme të “KRE”;
* Thirrja e Mbledhjes Vjetore të Bordit dhe sigurimi që të gjitha raportet e kërkuara të dorëzohen me kohë pranë autoriteteve të ndryshme;
* Mbajtja e mbledhjeve të veçanta të Bordit, siç kërkohet në përgjigje të ndryshimeve të politikave të Qeverisë, rregulloreve të reja të Kosovës dhe Bashkimit Evropian, dhe ndryshimeve në rregullat dhe praktikat e tregut BESS (Sistemi i ruajtjes së energjisë së baterive);
* Përfaqësimi i KRE në ngjarje të mëdha, sipas nevojës;
* Funksione tjera të caktuara nga Qeveria e Kosovës.

Përgjegjësitë e Bordit të drejtorëve do të detajohen më tutje në Statutin e NP qendrore “KRE”.

**Kërkesat e pranueshmërisë, pavarësisë dhe përshtatshmërisë profesionale të Drejtorëve të Bordit**

Kandidatët për pozitën e Bordit të drejtorëve të NP-së qendrore “KRE” duhet t’i plotësojnë kërkesat e mëposhtme të specifikuara në nenin 17 të Ligjit për NP-të dhe Programin Kompakt të MCC-së:

1. **Përshtatshmëria**

Një kandidat ka të drejtë të shërbejë si Drejtor në Bordin e NP qendrore “KRE” vetëm nëse i plotëson të gjitha kushtet e mëposhtme, përveç kërkesave për pavarësi dhe përshtatshmëri profesionale të përcaktuara në paragrafët 2 dhe 3 të nenit 17 të Ligjit për NP-të:

1. Ajo/ai nuk është dënuar ose vendosur nga një gjykatë kompetente, përveç nëse ky dënim ose vendim më pas është ndryshuar nga një gjykatë tjetër në bazë të ankesës, se ka kryer vepër penale ose civile që përfshin përgënjeshtrimin, prezantimin e rrejshëm, korrupsionin, vjedhje, pastrimin e parave, përvetësimin, keqpërdorimin apo ndarjen e rrejshme të fondeve, ka qenë i përfshirë në mitosje apo ryshfet sipas ligjeve apo rregulloreve ne fuqi në Kosovë apo ndonjë vend tjetër, apo sipas traktateve ose konventave ndërkombëtare;
2. Ajo/ai nuk është vendosur nga një gjykatë ose organ apo organizatë përgjegjëse për zbatimin e kodit etik apo standardeve të sjelljes profesionale, përveç nëse ky dënim ose vendim më pas është ndryshuar nga një gjykatë ose organ tjetër në bazë të ankesës (i) se është angazhuar në sjellje jo-profesionale, (ii) se ka shkelur kodin etik apo standardet e sjelljes profesionale, (iii) se ka keq-përvetësuar apo ka keqpërdorur paratë apo burimet publike, (iv) se keqpërdorur apo keq-përvetësuar informatat (të dhënat) e fituara gjatë shërbimit si zyrtar publik apo shërbyes civil, ose (v) se ka keqpërdorur postin publik ose postin në shërbimin civil për përfitime personale ose për përfitime apo përparësi të një të afërmi ose të njohuri;
3. Ajo/ai nuk ka bërë përgënjeshtrime materiale nën çfarëdo dëshmie nën betim apo betimi tjetër, ose dokumenti të vulosur apo noterizuar; dhe;
4. Ajo/ai nuk është shpallur i falimentuar në dhjetë (10) vitet e fundit; dhe
5. Nuk është i/e punësuar në një institucion ku vendosen politikat zhvillimore për NP ku kandidati punon.
6. **Pavarësia**

Të gjithë anëtarët e Bordit të drejtorëve të NP qendrore “KRE”, përveç Kryeshefit Ekzekutiv, duhet të jenë të pavarur. Një person nuk do të konsiderohet i pavarur dhe nuk do të ketë të drejtë për t'u zgjedhur si Drejtor i NP qendrore “KRE” nëse personi i tillë:

1. Ajo/ai ka qenë ose është i përfshirë drejtpërdrejtë ose tërthorazi në çdo planifikim dhe diskutim që çon në themelimin e KRE dhe përcaktimin e funksioneve të saj;
2. Ajo/ai aktualisht është zyrtar ose menaxher i NP-së përkatëse ose cilësdo nga filialet e saj, ose ka shërbyer si zyrtar ose menaxher i NP-së përkatëse ose cilësdo nga filialet e saj brenda pesë (5) viteve të kaluara;
3. Ajo/ai aktualisht është punonjës i nivelit të lartë i NP-së përkatëse, ose ka shërbyer si punonjës i nivelit të lartë në NP-në përkatëse brenda tri (3) viteve të kaluara;
4. Ajo/ai aktualisht ka, ose gjatë tri viteve të kaluara ka pasur, çfarëdo marrëdhënie materiale afariste (përveç si konsumator individual i shërbimeve të NP-së) me NP-në përkatëse ose cilëndo nga filialet e saj, qoftë në mënyrë të drejtpërdrejtë ose të tërthortë;
5. Ajo/ai është aksionar, drejtor, zyrtar ose punonjës i lartë në një shoqëri tregtare ose person tjetër juridik i cili ka marrëdhënie materiale afariste me NP-në përkatëse ose cilëndo nga filialet e saj;
6. Ajo/ai pranon, ose ka pranuar brenda tri (3) viteve të kaluara, kompensim shtesë nga NP përkatëse ose cilado nga filialet e saj (përveç honorarit të Drejtorit ose kompensimit stimulues të përcaktuar në nenin 20.1), ose është anëtar në skemën pensionale të NP-së përkatëse ose cilësdo nga filialet e saj;
7. Ajo/ai mban drejtorësi të ndërsjellë ose ka lidhje të konsiderueshme me drejtorët e tjerë të NP-së përkatëse përmes përfshirjes në shoqëri tjera tregtare ose organe;
8. Ajo/ai përfaqëson në aksionar i cili posedon dhjetë përqind (10%) të aksioneve votuese në NP-në përkatëse;
9. Ajo/ai ka shërbyer në Bordin e Drejtorëve të NP-së përkatëse më shumë se nëntë (9) vite nga data e zgjedhjes së parë të tij/saj;
10. Ajo/ai është një i afërm i shkallës së tretë ( *siç përcaktohet në përputhje me përkufizimin e "Interesit financiar" në nenin 2 të këtij ligji* ) i çdo personi që i përket ndonjërës prej kategorive të mësipërme, përveç personit të përcaktuar në pikën (b); ose
11. Ajo/ai është ose (i) punonjës, zyrtar, drejtor ose aksionari, ose ka një Interes Financiar në, një shoqëri tregtare të pa-listuar dhe që konkurron me Ndërmarrjen, ose (ii) menaxher i lartë, zyrtar, drejtor ose aksionar (i cili posedon më shumë se dy përqind (2%) të të drejtave të votimit) i, ose ka një Interes të konsiderueshëm Financiar në, cilëndo nga shoqëritë tregtare të listuara që konkurrojnë me Ndërmarrjen;
12. Ai/ai është ose në çdo kohë gjatë periudhës 36 mujore menjëherë para datës së aplikimit të tij, (i) zyrtar i zgjedhur publik (nënkupton individin i cili e ushtron një post publik, të cilin e ka fituar përmes zgjedhjeve të organizuara nga Komisioni Qendror i Zgjedhjeve në Kosovë - ("KQZ" (ii) i emëruar politik (këshilltar politik i emëruar me vendim politik dhe i emëruar në ekzekutivin e Komunës sipas një vendimi pa kaluar në proces konkurimi (iii) bartës i një posti udhëheqës ose vendimmarrës në një parti politike (kryetar i një partie politike, degë e partisë politike, anëtar i kryesisë së partisë politike ose anëtar i kryesisë së degës së partisë politike);
13. ka çfarëdo konflikti të interesave që për nga natyra, do të shkaktonte që ky person të mos jetë në gjendje që në mënyrë rutinore, me besnikëri, në mënyrë të pavarur dhe objektive t’i përmbushë detyrat e tij fiduciare ndaj Aksionarëve dhe NP-së.
14. **Kërkesat profesionale**

Çdo aplikant që kërkon të merret në konsideratë për pozicionin në Bordin e drejtorëve të NP-së qendrore “KRE” duhet t’i plotësojë kërkesat e mëposhtme thelbësore të përshtatshmërisë profesionale dhe duhet të jetë një person me integritet të njohur, duke marrë parasysh, ndër të tjera, çdo shkelje materiale të detyrave të besuara/fiduciare që personi i tillë mund kryer ndaj ndonjë personi ose organizate tjetër.

Bordi i drejtorëve të NP-së qendrore “KRE” do të përbëhet nga udhëheqës ekspertë ose menaxherë të lartë me kualifikime të përgjithshme menaxheriale dhe lidershipi dhe ekspertizë lëndore në fushat përkatëse, ku secili plotëson kriteret specifike të përcaktuara më poshtë:

1. **Ekspert Financiar**

*Arsimimi, Certifikimi, dhe Kualifikimet*

* + Diplomë Bachelor në Kontabilitet, Financa, Ekonomi, Administrim Biznesi ose një fushë e lidhur me financat.
	+ Diplomë Masteri në një nga fushat e lartëshënura është përparësi.
	+ Certifikimet profesionale në kontabilitet menaxherial, financa, kontabilitet financiar ose auditim janë përparësi.

*Përvoja*

* + Së paku shtatë (7) vite përvojë profesionale relevante në kontabilitet, financa, buxhet, administrim biznesi, ose fushë të lidhur me financat, preferueshëm me njohuri për sektorin e energjisë elektrike.
	+ Së paku (i) pesë (5) vite përvojë në një nivel të lartë drejtues në administrimin e biznesit, financa të korporatave, financa, auditim, menaxhimin e thesarit, banka, konsulencë në biznes ose industri, ose (ii) pesë (5) vite përvojë si kontabilist publik, ose anëtar i kualifikuar çfarëdo profesioni tjetër që ka rëndësi të veçantë për aktivitetin afarist të NP-së.
	+ Përvoja në sektorin e energjisë elektrike është përparësi.
	+ Aftësi të shkëlqyeshme analitike, këshilluese dhe komunikimi.
	+ Rrjedhshmëri në gjuhën angleze.
1. **Ekspert Ligjor**

*Arsimimi, Certifikimi, dhe Kualifikimet*

* + Diplomë Bachelor në Drejtësi.
	+ Diplomë Masteri në një fushë të lidhur me ligjet do të jetë një përparësi.
	+ Provimi i dhënë i jurisprudencës është përparësi.

*Përvoja*

* + Së paku shtatë (7) vite përvojë profesionale në fushën juridike me fokus në legjislacionin korporativ, transaksionet komerciale, pajtueshmërinë rregullatore, ose fusha të ndërlidhura.
	+ Së paku (i) pesë (5) vite përvojë në një nivel të lartë drejtues në administrimin e biznesit, financa të korporatave, financa, menaxhim të thesarit, banka, konsulence për biznesin ose industrinë ose (ii) pesë (5) vjet e përvojë si avokat i kualifikuar, ose anëtar i kualifikuar çfarëdo profesioni tjetër që ka rëndësi të veçantë për aktivitetin afarist të NP-së.
	+ Përvoja si Sekretari i Korporatës se një subjekti afarist është përparësi.
	+ Përvoja në sektorin e energjisë elektrike është përparësi.
	+ Njohuri të direktivave dhe rregulloreve (*acquis*) të Komunitetit të Energjisë të sektorit të energjisë është përparësi.
	+ Aftësi të shkëlqyeshme analitike, këshilluese dhe komunikimi.
	+ Rrjedhshmëri në gjuhën angleze
1. **Ekspert i Sektorit të Energjisë Elektrike**

*Arsimimi, Certifikimi dhe Kualifikimet*

* + Diplomë Bachelor në Inxhinieri, Administrim Biznesi, Ekonomiks, Financa ose fushë përkatëse.
	+ Diplomë Masteri në një nga fushat e lartëpërmendura është përparësi.

*Përvoja*

* + Të paktën shtatë (7) vite përvojë profesionale në sektorin e energjisë elektrike, e preferueshme në gjenerim, transmetim, shpërndarje, furnizim ose rregullativë të energjisë elektrike.
	+ Së paku (i) pesë (5) vite përvojë në një nivel të lartë drejtues në administrimin e biznesit, financa të korporatave, financa, menaxhim të thesarit, banka, konsulence për biznesin ose industrinë ose (ii) pesë (5) vjet e përvojë si anëtar i kualifikuar çfarëdo profesioni tjetër që ka rëndësi të veçantë për aktivitetin afarist të NP-së.
	+ Përvoja në zhvillimin, operimin ose financimin e projekteve në sektorin e energjisë elektrike është përparësi.
	+ Ofrimi i shërbimeve këshilluese për afarizim ose rregullativë në sektorin e energjisë elektrike është përparësi.
	+ Përvoja në operimet e tregut rajonal apo ndërkombëtarë të energjisë elektrike dhe/ose tregtim të energjisë elektrike është përparësi.
	+ Aftësi të shkëlqyeshme analitike, këshilluese dhe komunikimi.
	+ Rrjedhshmëri në gjuhën angleze
1. **Ekspert i Administrimit të Biznesit**

*Arsimimi, Certifikimi, dhe Kualifikimet*

* + Diplomë Bachelor në Kontabilitet, Financa, Administrim Biznesi, Ekonomi, ose fushë të ndërlidhur.
	+ Diplomë Master në një nga fushat e lartpërmendura është përparësi.
	+ Certifikimet profesionale në kontabilitet menaxherial, financa, kontabilitet financiar ose auditim janë përparësi.

*Përvoja*

* + Të paktën shtatë (7) vite përvojë profesionale në kontabilitet, financa, buxhet, administrim biznesi, preferueshëm në sektorin e energjisë elektrike.
	+ Së paku ( i ) pesë (5) vite përvojë në një nivel të lartë drejtues në administrimin e biznesit, financa të korporatave, financa, auditim, menaxhim të thesarit, banka, konsulencë në biznes ose industri ose (ii) pesë (5) vite përvojë si kontabilist publik, avokat i kualifikuar, ose anëtarë i ndonjë profesioni tjetër që ka rëndësi të veçantë për aktivitetin afarist të NP-së.
	+ Përvoja në sektorin e energjisë elektrike, ofrimi i shërbimeve këshilluese ose menaxhimin stafit ose buxhetit janë përparësi.
	+ Aftësi të shkëlqyeshme analitike, këshilluese dhe komunikimi.
	+ Rrjedhshmëri në gjuhën angleze

**KOMPENSIMI**

Kompensimi i Drejtorëve të Bordit të NP qendrore “KRE” do të caktohet me vendim të Qeverisë së Kosovës në konsultim me MCC-në dhe MCA-Kosovë.

Drejtorët e Bordit të NP qendrore “KRE” do të marrin një pako konkurruese të kompensimit, e cila do të mbulohet nga MCA-Kosovë gjatë afatit të Kompaktit.

**INFORMATA TË PËRGJITHSHME PËR KANDIDATËT LIDHUR** **ME PROCEDURAT E APLIKIMIT**

Kandidatët e interesuar mund të aplikojnë për pozita të shumta në Bordin e drejtorëve të NP “KRE” nëse kualifikimet dhe përvoja e tyre përputhen me kërkesat e pozitave.

Kandidatët që aplikojnë për pozitat e Bordit të drejtorëve të NP qendrore “KRE” duhet t’i dorëzojnë këto dokumente:

1. **Formulari i aplikimit i plotësuar:** Formulari mund të shkarkohet nga lidhja e mëposhtme: [https://docs.google.com/document/d/1yW54OCiUhbeM0un\_BexeZldItuuGRO\_a/edit?usp=sharing&ouid=11626469444530252pofsd=t=erut](https://docs.google.com/document/d/1yW54OCiUhbeM0un_BexeZldItuuGRO_a/edit?usp=sharing&ouid=116264694445302522366&rtpof=true&sd=true) ;–
2. **Curriculum Vitae (CV):** Përfshin përshkrimin e detajuar të çdo pozite të mbajtur së bashku me datat e sakta të punësimit;
3. **Letër motivimi:** Një deklaratë që shpreh interesin tuaj për pozicionin (et);
4. **Deklaratë e nënshkruar nën betim/pranim:** Ju lutemi shkarkoni deklaratën nën betim e cila është e publikuar në Web faqen e Zyrës së Kryeministrit së bashku me konkurs.
5. **Referencat:** Emrat dhe informacionet e kontaktit për tre (3) referenca të njohura me përvojën e kaluar profesionale të aplikuesit, të cilat Komisioni Rekomandues mund t'i kontaktojë për të marrë informacione shtesë në lidhje me përshtatshmërinë e aplikuesëve për pozitën;
6. Kopja e letërnoftimit dhe/ose pasaportës;
7. Një vërtetim nga aplikuesi që konfirmon se ata nuk kanë dënime penale, të mbështetur nga dokumentacion i verifikueshëm, duke përfshirë një çertifikatë të mungesës së dënimeve penale të lëshuar nga autoritetet gjyqësore përkatëse në vendin e origjinës së aplikuesit ose, kur është e zbatueshme, një kontroll ndërkombëtar të historisë kriminale. Dëshmia e kualifikimeve arsimore dhe profesionale: Diplomat e marra jashtë vendit duhet të nostrifikohen nga autoritetet përkatëse arsimore, ose dëshmi se diplomat janë në proces nostrifikimi;
8. Dëshmia e përvojës profesionale në pozicione menaxheriale: Aplikantët duhet të dëshmojnë për përvojën e tyre menaxheriale përmes një ose më shumë prej parashtresave të mëposhtme:
9. Detajet e kontratës të individëve që mund të verifikojnë përvojën profesionale të aplikuesit.
10. Letrat e vërtetimit ose çertifikatat nga punëdhënësi aktualë dhe të mëparshëm, duke përfshirë dokumentacion të verifikueshëm në mënyrë të pavarur të përvojës menaxheriale, si lavdata, çmime, referenca profesionale ose vlerësime të performancës; dëshmi të verifikueshme në mënyrë të pavarur të përvojës menaxheriale, të tilla si letrat e vërtetimit dhe lavdërimet/çmimet nga ish-punëdhënësit, referenca profesionale ose raportet e performancës; dhe
11. Deklaratat e kontributeve pensionale që korrespondojnë me përvojën përkatëse të punës.

Çdo keqinterpretim material - qoftë i qëllimshëm apo rezultat i neglizhencës - ose ndonjë ndryshim domethënës në informacionin e dhënë do të rezultojë në skualifikim të menjëhershëm nga shqyrtimi i mëtejshëm dhe, nëse është e aplikueshme, shkarkim nga pozita.

Vetëm deri në tetë (8) individë të renditur më së larti për pozitë do të ftohen për intervistë në përputhje me kërkesat e këtij konkursi.

Ju lutemi vini re se emërimi i anëtarëve të Bordit të drejtorëve të NP-së qendrore KRE i nënshtrohet "Mos Kundërshtimit" nga MCC.

**Procedura e aplikimit:**

***Aplikim elektronik***

Formulari i aplikimit i plotësuar, së bashku me një CV të përditësuar, dhe dokumentet e tjera të kërkuara më sipër, duhet të dorëzohen me e-mail në: **sekretaria.komision@rks-gov.net** me titullin e pozicionit për të cilin kandidati aplikon në rreshtin e temës. Të gjitha dokumentet duhet të dorëzohen në formatin PDF në cilësi të printueshme/lexueshme. Origjinalet mund të kërkohen gjatë intervistës.

***Aplikim me kopje fizike***

Kandidatët mund ta dorëzojnë formularin e tyre të aplikimit në kopje fizike në Sekretariatin Koordinues të Qeverisë që ndodhet në katin e 1-ë të Ndërtesës së Qeverisë, **zyra nr. 101** në një zarf të mbyllur.

Për vëmendjen e:

**Komisioni Rekomandues për Bordin e Drejtorëve të NP qendrore “KRE”.**

**Ndërtesa e Qeverisë,**

**Sheshi Nënë Tereza**

**10000, Prishtinë, Republika e Kosovës**

Zarfi duhet të jetë i shënuar qartë me emrin dhe mbiemrin e kandidatit dhe emrin e ndërmarrjes publike për të cilën ata po e dorëzojnë aplikacionin e tyre. Ju lutemi vini re se dokumentacioni i dorëzuar nuk mund të kthehet. Origjinalet e dokumenteve të dorëzuara mund të kërkohen për verifikim gjatë intervistës.

Qeveria e Republikës së Kosovës inkurajon gratë, personat me nevoja të veçanta dhe pjesëtarët e komuniteteve joshumicë që të aplikojnë për këto pozita. Aplikuesit gra do të kenë trajtim preferencial në zbatim të kërkesave ligjore për kuotën gjinore.

Konkursi do të jetë i hapur për tridhjetë (30) ditë nga data e publikimit në faqen e internetit të Zyrës së kryeministrit nga **27.12.2024 deri më 27.01.2025.**

Të gjithë kandidatët do të njoftohen nëse janë përzgjedhur për intervistë si kandidatë në listën e ngushtë. Ata aplikues të cilët nuk janë në listën e ngushtë kanë të drejtë të paraqesin ankesë në Komisionin për shqyrtimin e ankesave brenda tridhjetë (30) ditëve nga marrja e njoftimit të tillë.

Për informata shtesë, kandidatët e interesuar mund të bëjnë pyetje telefonike duke telefonuar në numrin 038/200 14 400.